
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2628 

7 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξουσιοδότηση στον Προϊστάμενο Γενικής Διεύθυν¬ 
σης και στους Προϊσταμένους των Διευθύνσεων, 
των Αυτοτελών Τμημάτων και Τμημάτων του πρώ¬ 
ην Υπουργείου Μακεδονίας και Θράκης για υπο¬ 
γραφή εγγράφων «Με εντολή Υφυπουργού». 1 

Ανάκληση μέρους της αριθμ. 157529/5-7-2011 (ΦΕΚ 
Β' 1596) κοινής υπουργικής απόφασης μεταφο¬ 
ράς προσωπικού και σύστασης προσωποπαγών 


θέσεων στον Οργανισμό Πληρωμών και Ελέγχου 
Κοινοτικών Ενισχύσεων Προσανατολισμού και Εγ¬ 
γυήσεων (Ο.Π.Ε.Κ.Ε.Π.Ε.) - Ν.Π.Ι.Δ., σύμφωνα με τις 

διατάξεις του Ν. 3895/2010. 2 

Έγκριση εργασίας νυχτερινής, Κυριακών και εξαιρέ¬ 
σιμων ημερών των υπαλλήλων της Δ/νσης Ελέγ¬ 
χου ΣυντήρησηςΈργων της Περιφέρειας Αττικής, 

έως και τον Δεκέμβριο 2015. 3 

Αναθεώρηση Αδειας Λειτουργίας Μονάδας Φροντί¬ 
δας Ηλικιωμένων (ΜΦΗ) με τον διακριτικό τίτλο 
«ΕΥ ΓΗΡΑΣ». 4 


ΑΠΟΦΑΣΕΙ Σ 

Αριθμ. οικ. 4537 (1) 


Εξουσιοδότηση στον Προϊστάμενο Γ ενικής Διεύθυνσης 
και στους Προϊσταμένους των Διευθύνσεων, των Αυ¬ 
τοτελών Τμημάτων και Τμημάτων του πρώην Υπουρ¬ 
γείου Μακεδονίας και Θράκης για υπογραφή εγγρά¬ 
φων «Με εντολή Υφυπουργού». 

Η ΥΦΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Α. Τις διατάξεις: 

1. των άρθρων 8 και 9 του Ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ Α' 45) 

2. του άρθρου 81 του Ν. 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ Α' 101) 

3. των άρθρων 41, 51, 54 και 90 του Π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ Α' 98) 


4. του Π.δ. 108/2014 «Οργανισμός του Υπουργείου Μα¬ 
κεδονίας και Θράκης» (ΦΕΚ Α' 175) 

5. του Π.δ. 358/1986 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ Α' 158) 

6. του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων», όπως τροποποιήθηκε και ισχύει (ΦΕΚ Α' 20). 

7. του Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 116). 

8. της αρ. οικ. 35258/09.10.2015 κοινής απόφασης του 
Πρωθυπουργού και του Υπουργού Εσωτερικών και Διοι¬ 
κητικής Ανασυγκρότησης «Ανάθεση αρμοδιοτήτων στην 
Υφυπουργό Εσωτερικών και Διοικητικής Ανασυγκρότη¬ 
σης Μαρία Κόλλια-Τσαρουχά» (ΦΕΚ Β' 2206). 

Β. Την ανάγκη διασφάλισης της εύρυθμης και αποδοτι¬ 
κής λειτουργίας των υπηρεσιών του πρώην Υπουργείου 
Μακεδονίας και Θράκης και την ταχεία διεκπεραίωση 
των υποθέσεων που ανατίθενται σε αυτές. 

Γ. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εξουσιοδοτούμε τον Προϊστάμενο Γ ενικής Διεύθυνσης 
και τους Προϊσταμένους των Διευθύνσεων, των Αυτο¬ 
τελών Τμημάτων και Τμημάτων του πρώην Υπουργείου 
Μακεδονίας και Θράκης να υπογράφουν «Με εντολή 
Υφυπουργού» αποφάσεις, έγγραφα, εντάλματα, εντολές 
ή άλλες διοικητικές - οικονομικές πράξεις ως εξής: 

Άρθρο 1 

Ο Προϊστάμενος Γ ενικής Διεύθυνσης 

1. Τον προγραμματισμό των δράσεων και την αξιο¬ 
λόγηση των αποτελεσμάτων της δραστηριότητας των 
υπηρεσιακών μονάδων. 

2. Τον χειρισμό των θεμάτων οργάνωσης των υπη¬ 
ρεσιών του πρώην Υπουργείου και ειδικότερα τη με¬ 
λέτη και εισήγηση μέτρων ορθολογικής οργάνωσης 
των υπηρεσιών, καθώς και εφαρμογής μέτρων για την 
απλούστευση γραφειοκρατικών τύπων. 

3. Τις ετήσιες ή άλλες εκθέσεις απολογιστικού ή προ¬ 
γραμματικού χαρακτήρα. 

4. Την εισήγηση για την κατανομή του προσωπικού 
στις διευθύνσεις σύμφωνα με το άρθρο 54 παρ. 4 του 
Ν. 4178/2013. 

5. Τα ερωτήματα προς το Υπηρεσιακό Συμβούλιο των 
υπαλλήλων του πρώην Υπουργείου Μακεδονίας - Θράκης. 

6. Τη συγκρότηση των συλλογικών οργάνων και ομά¬ 
δων εργασίας του φορέα, εκτός αυτών που ορίζονται 
με ειδικότερες διατάξεις, καθώς και αυτών που με την 
παρούσα ανατίθενται σε ανώτερα ιεραρχικά όργανα. 

7. Τα έγγραφα και τις αποφάσεις που αφορούν την 
εκτέλεση του κρατικού προϋπολογισμού και επιφέρουν 
μεταβολές των πιστώσεων εντός της ίδιας μείζονος 
κατηγορίας από το ποσό των 20.001 και μέχρι του πο¬ 
σού των 60.000 €. 

8. Τη διενέργεια συνοπτικών (πρόχειρων) διαγωνισμών, 
την κατακύρωση των αποτελεσμάτων τους, την υπο¬ 
γραφή και παρακολούθηση όλων των συμβάσεων έως 
του ποσού των 60.000 €. 

9. Τις αποφάσεις ανάληψης δαπανών και όλα τα έγ¬ 
γραφα για την εκκαθάριση κάθε είδους δαπάνης προ¬ 
μηθειών, παροχής υπηρεσιών και εκτέλεσης έργων, από 
το ποσό των 20.001 € έως το ποσό των 60.000 €. 

10. Τα αιτήματα μεταφοράς και αυξομειώσεων πιστώ¬ 
σεων μεταξύ μειζόνων κατηγοριών, καθώς και τις αυ¬ 
ξήσεις ποσοστών διάθεσης από το ποσό των 20.001 € 
μέχρι του ποσού των 60.000 €. 

11. Τα έγγραφα και τις αποφάσεις που αφορούν στη 
μεταβίβαση πιστώσεων σε δευτερεύοντες διατάκτες 
του υπουργείου με επιτροπικά εντάλματα πληρωμής 
μέχρι του ποσού των 60.000 €. 

12. Την έκδοση εντολών προς την Τράπεζα της Ελ¬ 
λάδος για κατανομή χρηματοδότησης και εντολές 
πληρωμής προς υπολόγους έργων του Προγράμματος 
Δημοσίων Επενδύσεων για ποσό 20.001 € και μέχρι του 
ποσού των 60.000 €. 

13. Τη μετακίνηση εκτός έδρας των Προϊσταμένων 
Διευθύνσεων και του Προϊστάμενου του αυτοτελούς 
τμήματος πολιτικού σχεδιασμού εκτάκτου ανάγκης. 

14. Τη χορήγηση κανονικών αδειών με ή χωρίς αποδο¬ 
χές, των γονικών και των ειδικών στους Προϊσταμένους 
Διευθύνσεων και στον Προϊστάμενο του αυτοτελούς 
τμήματος πολιτικού σχεδιασμού εκτάκτου ανάγκης. 

15. Τη χορήγηση αδειών υπηρεσιακής εκπαίδευσης και 
άσκησης ιδιωτικού έργου όλων των υπαλλήλων μετά 
από σύμφωνη γνώμη του υπηρεσιακού συμβουλίου. 

16. Τα θέματα για τη θέση υπαλλήλων σε διαθεσιμό¬ 
τητα, αργία ή έκπτωση. 

17. Τα θέματα αρμοδιότητας Προϊσταμένων Διευθύν¬ 
σεων, εφόσον για την έκδοση των σχετικών αποφάσεων 
ή εγγράφων συμπράττουν περισσότερες Διευθύνσεις. 

18. Τις απαντήσεις σε αιτήσεις επανεξέτασης, υπομνή¬ 
ματα, αναφορές, ενστάσεις, παράπονα ή καταγγελίες 
πολιτών κατά ενεργειών ή αποφάσεων των Υπηρεσιών 
του Υπουργείου και για τις περιπτώσεις που δόθηκαν 
απαντήσεις σε πρώτο βαθμό από τις υπηρεσίες του 
πρώην Υπουργείου. 

19. Τις αποφάσεις εξαίρεσης από τα διακριτικά γνω¬ 
ρίσματα αυτοκινήτων και έγκρισης χορήγησης συμβα¬ 
τικών αριθμών κυκλοφορίας. 

20. Την έγκριση ανακατασκευής διατηρητέων κτιρί¬ 
ων, τα οποία έχουν κατεδαφιστεί από γεγονότα που 
οφείλονται σε ανωτέρα βία, όπως σεισμό, πυρκαγιά, 
πλημμύρα, ή κρίνονται κατεδαφιστέα με πρωτόκολλα 
«επικινδύνως ετοιμόρροπου». 

21. Την έγκριση ανακατασκευής ακινήτων και στοιχείων 
αρχιτεκτονικής κληρονομιάς στην αρχική τους μορφή 


αν έχουν χαρακτηριστεί διατηρητέα ή έχει κινηθεί για 
αυτά διαδικασία χαρακτηρισμού τους ως διατηρητέων, 
βρίσκονται σε κατάσταση επικινδύνου ετοιμορροπίας 
με δυνατότητα άμεσης αποσόβησης του κινδύνου με 
ηπιότερα μέτρα, όπως αντιστηρίξεις, υποστηλώσεις, 
επισκευές, μερικές κατεδαφίσεις. 

22. Τη συγκρότηση των συνεργείων υπερωριακής 
απασχόλησης. 

23. Τα ερωτήματα για γνωμοδότηση προς το Νομικό 
Συμβούλιο του Κράτους. 

24. Την ετήσια απόφαση προσδιορισμού της λειτουρ¬ 
γίας κάθε τηλεφωνικής γραμμής για τις μονάδες του 
φορέα και τις συστεγαζόμενες υπηρεσίες που εξυπη¬ 
ρετούνται από αυτό. 

25. Κάθε έγγραφο ή άλλη αλληλογραφία που αφο¬ 
ρά σε λειτουργικά θέματα των υπηρεσιών του πρώην 
Υπουργείου καθώς και στα γενικότερα θέματα της εύ¬ 
ρυθμης λειτουργίας αυτού. 

Άρθρο 2 

Α. Οι Προϊστάμενοι Διευθύνσεων: 

1. Τη χορήγηση κανονικών αδειών με ή χωρίς αποδοχές, 
των γονικών και ειδικών αδειών στους προϊσταμένους 
και υπαλλήλους των τμημάτων των διευθύνσεων τους. 

2. Τη μετακίνηση εκτός έδρας των προϊσταμένων 
τμημάτων και των υπαλλήλων των διευθύνσεών τους. 

3. Τη μετακίνηση υπαλλήλων μεταξύ οργανικών μο¬ 
νάδων των διευθύνσεών τους. 

4. Τ ις απαντήσεις σε αναφορές και ερωτήματα πολι¬ 
τών, νομικών προσώπων ή υπαλλήλων, οι οποίες αφο¬ 
ρούν θέματα αρμοδιοτήτων των διευθύνσεών τους. 

5. Τις περιλήψεις αποφάσεων και πράξεων γενικά που 
δημοσιεύονται στην Εφημερίδα της Κυβερνήσεως κα¬ 
θώς και τα σχετικά διαβιβαστικά έγγραφα. 

6. Τη σχετική εισήγηση προς την Υφυπουργό Εσωτε¬ 
ρικών και Διοικητικής Ανασυγκρότησης για τη σύνταξη 
των απόψεων της διοίκησης προς το ΣτΕ, το Ελεγκτικό 
Συνέδριο, το Νομικό Συμβούλιο του Κράτους, τα διοικη¬ 
τικά και πολιτικά δικαστήρια για θέματα της αρμοδιό¬ 
τητας των διευθύνσεών τους. 

Β. Ο Προϊστάμενος της Διεύθυνσης Οικονομικών Υπη¬ 
ρεσιών, Διοικητικής Υποστήριξης και Ηλεκτρονικής Δι¬ 
ακυβέρνησης 

1. Την παροχή έγκαιρων και αξιόπιστων πληροφοριών 
σχετικά με τον προϋπολογισμό του φορέα προς τον 
Υπουργό Εσωτερικών και Διοικητικής Ανασυγκρότησης, 
τον Υπουργό Οικονομικών και τη Βουλή. 

2. Κάθε πράξη που σχετίζεται με τη διασφάλιση της 
πιστής τήρησης των ανωτάτων ορίων του προϋπολο¬ 
γισμού του φορέα και της ανάληψης δεσμεύσεων από 
αυτόν και τους εποπτευόμενους φορείς του για τη δι¬ 
ενέργεια δαπανών μόνο εφόσον υπάρχει αντίστοιχη 
πίστωση από τον οικείο προϋπολογισμό. 

3. Την έγγραφη ενημέρωση του αρμοδίου οργάνου, 
υπηρεσιακής δομής ή φορέα που εντέλλεται, να προβεί 
σε ενέργεια η οποία θα έχει ως αποτέλεσμα την ανά¬ 
ληψη υποχρέωσης ή εκτέλεση δαπάνης που υπερβαίνει 
τα τιθέμενα όρια του οικείου προϋπολογισμού. 

4. Την επαναληπτική έγγραφη ενημέρωση με ταυτό¬ 
χρονη κοινοποίηση της στο Γενικό Επίτροπο Επικράτει¬ 
ας, στο Ελεγκτικό Συνέδριο και στο Γ ενικό Λογιστήριο 
του Κράτους, σε περίπτωση εμμονής του αρμοδίου 
οργάνου, υπηρεσιακής δομής ή φορέα που εντέλλεται. 

5. Την προώθηση στην Κεντρική Μονάδα Κρατικών 
Ενισχύσεων όλων των σχεδίων του πρώην Υπουργείου 
και των εποπτευόμενων φορέων, συμπεριλαμβανομέ¬ 
νων και σχεδίων νόμου, που αφορούν σε διαχείριση ή 
παροχή κρατικών πόρων και ενδέχεται να εμπεριέχουν 
στοιχεία κρατικής ενίσχυσης. 

6. Κάθε ενέργεια που σχετίζεται με την ανάκτηση 
αχρεωστήτως καταβληθεισών κρατικών ενισχύσεων που 
έχουν χορηγηθεί από το πρώην Υπουργείο και τους 
εποπτευόμενους φορείς. 

7. Τη σύνταξη της πρότασης χρηματοδότησης του 
ΠΔΕ από το Υπουργείο Ανάπτυξης και Ανταγωνιστι¬ 
κότητας. 

8. Την εισήγηση στην Υφυπουργό ή στο εξουσιοδοτη¬ 
μένο όργανο για τη διενέργεια συνοπτικών (πρόχειρων) 
διαγωνισμών, για την κατακύρωση των αποτελεσμάτων 
τους και την παρακολούθηση της εφαρμογής των συμ¬ 
βάσεων. 

9. Την εκκαθάριση και εντολή πληρωμής σταθερών 
μισθών και πόσης φύσεως πρόσθετων αποδοχών, δι¬ 
αρκούς ή περιοδικού χαρακτήρα. 

10. Την κύρωση του πίνακα προακτέων όλων των 
υπαλλήλων. 

11. Την αποστολή στο ΣτΕ, στα διοικητικά και πολιτικά 
δικαστήρια των απαιτούμενων πληροφοριών, εγγράφων 
και φακέλων σχετικά με αιτήσεις ακύρωσης, αγωγές 
ή προσφυγές υπαλλήλων κατά αποφάσεων του πρώ¬ 
ην Υπουργείου Μακεδονίας - Θράκης, που ασκούνται 
ενώπιον του ΣτΕ, των Διοικητικών Εφετείων και των εν 
γένει πολιτικών δικαστηρίων για την υποστήριξη των 
απόψεων και των συμφερόντων του Δημοσίου σχετικά 
με τις υποθέσεις αυτές. 

Γ. Ο Προϊστάμενος της Διεύθυνσης Περιβάλλοντος 
και Πολιτισμού 

1/Εγγραφα και διοικητικές πράξεις που αφορούν στην 
παρακολούθηση, μελέτη, έλεγχο και διατύπωση υποδεί¬ 
ξεων και προτάσεων για τις κάθε μορφής και φύσης 
δραστηριότητες που σχετίζονται με την προστασία, τη 
διατήρηση και την αποκατάσταση του περιβάλλοντος 
στον ευρύτερο χώρο της Μακεδονίας και Θράκης. 

2. Τις αιτιολογικές εκθέσεις για το χαρακτηρισμό κτι¬ 
ρίων ή συνόλων ως διατηρητέων καθώς και ζωνών προ¬ 
στασίας, στοιχείων ανθρωπογενούς χαρακτήρα όπως 
περιγράφονται στο άρθρο 6 του ΝΟΚ. 

3. Την έγκριση μελετών επισκευής, αποκατάστασης 
και αλλαγής χρήσης διατηρητέων κτιρίων, συνόλων και 
ζωνών καθώς και στοιχείων του ανθρωπογενούς περι¬ 
βάλλοντος που έχουν χαρακτηριστεί ως διατηρητέα. 

4. Κάθε έγγραφο που σχετίζεται με τη διαχείριση 
προγραμμάτων περιβαλλοντικής προστασίας και περι¬ 
φερειακής ανάπτυξης. 

5. Την κατάρτιση του ετήσιου προγραμματισμού έρ¬ 
γων και μελετών του Υπουργείου. 

6. Την έγκριση εργασιών που ορίζονται σε Εκθέσεις 
Επικινδύνου ή σε πρωτόκολλα Επικινδύνου Ετοιμορροπί- 
ας και αφορούν σε διατηρητέα κτίρια αρμοδιότητας του 
πρώην Υ.ΜΑ.Θ. ή σε προτεινόμενα για διατήρηση κτίρια. 

Δ. Ο Προϊστάμενος της Διεύθυνσης Περιφερειακής 
Αναπτυξιακής Πολιτικής 

1. Κάθε έγγραφο που αφορά την προετοιμασία και 
υποβολή ευρωπαϊκών και συγχρηματοδοτούμενων προ¬ 
γραμμάτων. 


2. Την εισήγηση στον Υπουργό Ανάπτυξης και Αντα¬ 
γωνιστικότητας για την επιβολή διοικητικών κυρώσεων 
σε περίπτωση διαπίστωσης παραβάσεων, σύμφωνα με 
τις κείμενες διατάξεις για τον έλεγχο και την εποπτεία 
της αγοράς. 

3. Τις εκθέσεις νομιμότητας των υποβαλλόμενων επεν¬ 
δυτικών σχεδίων, καθώς και τις εκθέσεις συγκερασμού. 

4. Την εισήγηση για τις απορριπτικές αποφάσεις και 
τις αποσύρσεις αιτημάτων επί των υποβαλλόμενων 
επενδυτικών σχεδίων στο στάδιο εξέτασης της νομι¬ 
μότητας αυτών. 

5. Την εισήγηση για τον ορισμό των οργάνων ελέγχου 
των επενδυτικών σχεδίων, τη συγκρότηση των επιτρο¬ 
πών ενστάσεων, και κάθε είδους συλλογικού ή μη ορ¬ 
γάνου αρμοδιότητας της διεύθυνσης. 

Ε. Ο Προϊστάμενος της Διεύθυνσης Διεθνών και Βαλ¬ 
κανικών Σχέσεων 

1. Την εισήγηση και κατάρτιση των προγραμμάτων 
διασυνοριακής συνεργασίας προς έγκριση. 

2. Κάθε έγγραφο που αφορά στη διοργάνωση συνε¬ 
δρίων και διασκέψεων για θέματα αρμοδιότητας της. 

3. Την εισήγηση για τη συμμετοχή σε μικτές διασυ¬ 
νοριακές επιτροπές για την εφαρμογή διεθνών και δι¬ 
ακρατικών συνθηκών. 

Αρθρο 3 

Α. Οι Προϊστάμενοι Τμημάτων και Αυτοτελών Τμη¬ 
μάτων: 

1. Τη χορήγηση κανονικών αδειών με ή χωρίς αποδο¬ 
χές, των γονικών και ειδικών αδειών των υπαλλήλων 
των τμημάτων τους. 

2. Τη μετακίνηση εκτός έδρας των υπαλλήλων των 
τμημάτων τους. 

3. Τα Υπηρεσιακά Σημειώματα της αρμοδιότητας των 
τμημάτων τους. 

4. Την υπογραφή εγγράφων με την ένδειξη «ΑΡΧΕΙΟ» 
και «ΑΡΧΕΙΟ ΕΠΙΣΤΡΕΠΤΕΟ». 

5. Τα έγγραφα που αφορούν στην αυτεπάγγελτη 
αναζήτηση δικαιολογητικών σύμφωνα με τις κείμενες 
διατάξεις. 

6. Τη διαβίβαση εγκυκλίων και λοιπών εγγράφων ορ¬ 
γανωτικού ή πληροφοριακού χαρακτήρα αρμοδιότητας 
των τμημάτων τους προς τους εποπτευόμενους φο¬ 
ρείς του πρώην Υπουργείου Μακεδονίας και Θράκης 
και προς άλλες Υπηρεσίες, εκτός των θεμάτων που 
υπάγονται σε ανώτερο ιεραρχικά όργανο. 

7. Την παροχή στατιστικών στοιχείων, μελετών και 
εκθέσεων που αφορούν σε θέματα των τμημάτων τους. 

8. Τη συγκρότηση των επιτροπών εκκαθάρισης των 
αρχείων και οτιδήποτε σχετίζεται με θέματα λειτουρ¬ 
γικότητας των τμημάτων τους. 

Β. Ο Προϊστάμενος της Μονάδας Εσωτερικού Ελέγχου 

1. Την εισήγηση προς την Υφυπουργό Εσωτερικών και 
Διοικητικής Ανασυγκρότησης για την έγκριση του σχε¬ 
δίου στρατηγικής και σχεδιασμού ελέγχων της μονάδας. 

2. Τη σύνταξη του ετήσιου προγράμματος ελέγχων 
της μονάδας. 

3. Κάθε έγγραφο αρμοδιότητας του τμήματος προς 
τη Γ ενική Διεύθυνση Δημοσιονομικών Ελέγχων και άλ¬ 
λες αρχές. 

4. Τη σύνταξη της έκθεσης αποτελεσμάτων ελέγχου. 

5. Κάθε έγγραφο που αφορά στην επικοινωνία και 
ενημέρωση των ελεγχόμενων οργανικών μονάδων ή 
φορέων. 

Γ. Ο Προϊστάμενος του αυτοτελούς τμήματος νομο¬ 
θετικής πρωτοβουλίας και κοινοβουλευτικού ελέγχου 

Ι.'Ολα τα έγγραφα που αφορούν στο συντονισμό των 
αρμοδίων υπηρεσιών και τη συλλογή των απαιτούμενων 
πληροφοριών για θέματα κοινοβουλευτικού ελέγχου. 

2. Κάθε πράξη σχετική με τη διενέργεια κοινωνικού 
διαλόγου και διαβουλεύσεων με εκπροσώπους των 
κοινωνικών φορέων και ενδιαφερομένων ομάδων για 
προτεινόμενες νομοθετικές ρυθμίσεις. 

3. Τη σύνταξη της αιτιολογικής έκθεσης και της ανά¬ 
λυσης συνεπειών ρυθμίσεων σύμφωνα με τις κείμενες 
διατάξεις. 

4. Τη συλλογή, ταξινόμηση και προώθηση στη Γενική 
Γραμματεία της Κυβέρνησης των κωδικοποιουμένων 
ρυθμίσεων ή ρυθμίσεων των νομικών πεδίων, στα οποία 
εντοπίζεται η ανάγκη αναμόρφωσης. 

5. Τη σύνταξη, σε συνεργασία με τις αρμόδιες υπηρε¬ 
σίες, της έκθεσης αξιολόγησης αποτελεσμάτων εφαρ¬ 
μογής των ρυθμίσεων. 

Δ. Ο Προϊστάμενος του αυτοτελούς τμήματος πολι¬ 
τικού σχεδιασμού εκτάκτου ανάγκης 

1. Κάθε έγγραφο που αναφέρεται στις αρμοδιότητες 
που προβλέπονται από τις ισχύουσες κάθε φορά ειδικές 
διατάξεις. 

Ε. Ο Προϊστάμενος του τμήματος κρατικών ενισχύσεων 

1. Την υποβολή της ετήσιας έκθεσης κρατικών ενι¬ 
σχύσεων στην Κεντρική Μονάδα Κρατικών Ενισχύσεων. 

2. Κάθε έγγραφο που αφορά στην καταχώριση των 
σχεδίων στο ηλεκτρονικό σύστημα 3ΑΝΙ, καθώς και στην 
ενημέρωση του μητρώου παρακολούθησης κρατικών 
ενισχύσεων. 

3. Την υποβολή προτάσεων διόρθωσης και βελτίωσης 
των σχεδίων που προετοιμάζονται από τις υπηρεσίες 
του πρώην υπουργείου και των εποπτευομένων φορέων 
πριν την προώθηση τους στην Κεντρική Μονάδα Κρα¬ 
τικών Ενισχύσεων. 

ΣΤ. Ο Προϊστάμενος του τμήματος προϋπολογισμού 
και δημοσιονομικών αναφορών 

1. Την παροχή προς τις αρμόδιες υπηρεσίες κάθε ανα¬ 
γκαίας πληροφορίας σχετικά με τον τακτικό προϋπολο¬ 
γισμό του πρώην υπουργείου και των εποπτευόμενων 
φορέων, το Πρόγραμμα Δημοσίων Επενδύσεων και το 
Μεσοπρόθεσμο Πλαίσιο Δημοσιονομικής Στρατηγικής. 

2. Τη συγκέντρωση και υποβολή των απαραίτητων 
δημοσιονομικών στοιχείων προς τις αρμόδιες υπηρεσίες 
σχετικά με τη λειτουργία των μητρώων δεσμεύσεων. 

3. Τα έγγραφα και τις αποφάσεις που αφορούν στην 
εκτέλεση του κρατικού προϋπολογισμού και επιφέρουν 
μεταβολές των πιστώσεων εντός της ίδιας μείζονος 
κατηγορίας μέχρι του ποσού των 20.000 €. 

4. Τα αιτήματα μεταφοράς και αυξομειώσεων πιστώ¬ 
σεων μεταξύ μειζόνων κατηγοριών, καθώς και τις αυξή¬ 
σεις ποσοστών διάθεσης μέχρι του ποσού των 20.000 €. 

5. Κάθε έγγραφο που αφορά στην παρακολούθηση 
της οικονομικής διαχείρισης και των χορηγούμενων 
επιχορηγήσεων στους εποπτευόμενους φορείς. 

Ζ. Ο Προϊστάμενος του τμήματος οικονομικής διαχεί¬ 
ρισης και εκκαθάρισης αποδοχών 

1. Την παροχή προς τις αρμόδιες υπηρεσίες κάθε 
αναγκαίας πληροφορίας σχετικά με την εφαρμογή των 
κατευθυντήριων αρχών για την εκτέλεση του προϋπο¬ 
λογισμού και τις προμήθειες. 

2. Την έκδοση εντολών προς την Τράπεζα της Ελλάδος 
για κατανομή χρηματοδότησης και εντολές πληρωμής 


προς υπολόγους έργων του Προγράμματος Δημοσίων 
Επενδύσεων μέχρι του ποσού των 20.000 €. 

3. Τις αποφάσεις ανάληψης δαπανών και όλα τα έγ¬ 
γραφα για την εκκαθάριση κάθε είδους δαπάνης προμη¬ 
θειών, παροχής υπηρεσιών και εκτέλεσης έργων, μέχρι 
του ποσού των 20.000 €. 

4. Την θεώρηση των καταστάσεων πληρωμής εξόδων 
κίνησης εκτός έδρας. 

5. Τις βεβαιώσεις αποδοχών των υπαλλήλων του φο¬ 
ρέα για φορολογική χρήση. 

6. Κάθε έγγραφο που αφορά στην παροχή στοιχείων 
για τις αποδοχές, πρόσθετες αμοιβές, αποζημιώσεις και 
κρατήσεις των υπαλλήλων. 

Η. Ο Προϊστάμενος του τμήματος διοικητικής υποστή¬ 
ριξης και προμηθειών 

1. Τις αποφάσεις και τις διαπιστωτικές πράξεις που 
αφορούν στην υπηρεσιακή κατάσταση των υπαλλήλων 
(προαγωγές, αποδοχή αιτήσεων παραιτήσεων από την 
Υπηρεσία, αυτοδίκαιη λύση υπαλληλικής σχέσης, κ.λπ.). 

2. Τις κάθε είδους ανακοινώσεις που αναφέρονται στην 
υπηρεσιακή κατάσταση του προσωπικού του φορέα. 

3. Την παραπομπή για υγειονομική εξέταση των υπαλ¬ 
λήλων που αιτούνται αναρρωτικής άδειας, καθώς και 
των υποψηφίων για διορισμό ή πρόσληψη. 

4. Τις αποφάσεις χορήγησης αναρρωτικών αδειών, 
ανατροφής, κύησης και αδειών εξετάσεων όλων των 
υπαλλήλων του φορέα. 

5. Κάθε έγγραφο που αφορά στην κατάρτιση των 
περιγραμμάτων καθηκόντων, καθώς και στην ανίχνευση 
των εκπαιδευτικών αναγκών του προσωπικού. 

6. Κάθε έγγραφο που αφορά στην εφαρμογή συστη¬ 
μάτων στοχοθεσίας και αρχών διοίκησης ολικής ποι¬ 
ότητας. 

7. Την εισήγηση του ενιαίου προγράμματος προμηθειών. 

8. Τις "διαταγές πορείας", τα "δελτία κίνησης" για την 
κίνηση υπηρεσιακών αυτοκινήτων, τις αποφάσεις έγκρι¬ 
σης κατ’ εξαίρεση οδηγών, καθώς και κάθε έγγραφο που 
αφορά στην παροχή πληροφοριών προς τις αρμόδιες 
αρχές σχετικά με τα υπηρεσιακά αυτοκίνητα. 

Θ. Ο Προϊστάμενος του τμήματος ηλεκτρονικής δια¬ 
κυβέρνησης και γραμματείας 

1. Κάθε έγγραφο που αφορά στην εγκατάσταση, συ¬ 
ντήρηση και υποστήριξη των πληροφοριακών συστημά¬ 
των, εφαρμογών λογισμικού, δικτυακών υποδομών και 
διαδικτυακού τόπου για την εξυπηρέτηση των υπηρε¬ 
σιών του πρώην Υπουργείου Μακεδονίας και Θράκης. 

2. Κάθε έγγραφο που αφορά στη σύνταξη τεχνικών 
προδιαγραφών μελετών, προμηθειών και παροχής υπη¬ 
ρεσιών πληροφορικής. 

3. Τη θεώρηση - επικύρωση κάθε είδους εγγράφων 
που εκδίδονται από Δημόσια Αρχή σύμφωνα με τις κεί¬ 
μενες διατάξεις. 

4. Την αποστολή αντιγράφων εγγράφων του φορέα 
που δεν λήφθηκαν από τις Αρχές στις οποίες απευ¬ 
θύνονται. 

5. Τις απαντήσεις σε έγγραφα με τα οποία αποστέλ- 
λονται στο φορέα πιστοποιητικά για επικύρωση του 
γνησίου της υπογραφής τους. 

I. Ο Προϊστάμενος του τμήματος περιβάλλοντος και 
σχεδιασμού αειφόρου ανάπτυξης. 

1. Την ετήσια απολογιστική έκθεση για το περιβάλλον 
της λεκάνης του Θερμαϊκού Κόλπου προς την Υφυ¬ 
πουργό Εσωτερικών και Διοικητικής Ανασυγκρότησης 
σύμφωνα με τις κείμενες διατάξεις. 

2. Κάθε έγγραφο που αφορά στο συντονισμό των 
συναρμόδιων φορέων για την προστασία και βιώσιμη 
ανάπτυξη του Θερμαϊκού Κόλπου. 

ΙΑ. Ο Προϊστάμενος του τμήματος τεχνικών υπηρεσιών. 

1. Κάθε έγγραφο που αφορά στην κατάρτιση των τε¬ 
χνικών προδιαγραφών για τη σύνταξη των σχετικών 
διακηρύξεων των υπό ανάθεση έργων και μελετών. 

2. Κάθε έγγραφο που αφορά στην εποπτεία προό¬ 
δου για τα εκτελούμενα έργα που σχετίζονται με τη 
συντήρηση και ανακαίνιση του Διοικητηρίου και του 
Κυβερνείου. 

3. Την εισήγηση για τον τεχνικό, χρονικό και οικονο¬ 
μικό προγραμματισμό έργων και μελετών του πρώην 
Υπουργείου. 

4. Κάθε έγγραφο που αφορά στην εγκατάσταση, συ¬ 
ντήρηση, παρακολούθηση και υποστήριξη των τηλε¬ 
φωνικών συνδέσεων και δικτύων για την εξυπηρέτηση 
των υπηρεσιών του πρώην Υπουργείου Μακεδονίας και 
Θράκης.» 

ΙΒ. Ο Προϊστάμενος του τμήματος παραδοσιακών οι¬ 
κισμών και διατηρητέων κτιρίων. 

1. Τα διαβιβαστικά εγγράφων, που απευθύνονται προς 
τους φερόμενους ως ιδιοκτήτες διατηρητέων ή τους 
Ο.Τ.Α. για τα θέματα της αρμοδιότητας τους. 

2. Τα έγγραφα παραπομπής θεμάτων της αρμοδιότητας 
του σε επιτροπές των Πολεοδομικών Υπηρεσιών ή των 
Διευθύνσεων Περιβάλλοντος και Χωροταξίας του χώρου 
ευθύνης του πρώην Υπουργείου Μακεδονίας και Θράκης. 

3. Τα έγγραφα διαβίβασης των υποθέσεων του πρώην 
Υπουργείου Μακεδονίας και Θράκης προς το Κεντρικό 
Συμβούλιο Πολεοδομικών θεμάτων, το Κεντρικό Συμ¬ 
βούλιο Αρχιτεκτονικής και αμφισβητήσεων ή κάθε άλλο 
αρμόδιο συλλογικό όργανο. 

ΙΓ. Ο Προϊστάμενος του τμήματος παιδείας, πολιτι¬ 
σμού και αθλητισμού 

1. Κάθε έγγραφο που αφορά στη διοργάνωση εκδηλώ¬ 
σεων, εκθέσεων, εορτών αρμοδιότητας του τμήματος. 

2. Τις προπαρασκευαστικές πράξεις για την κατάρτιση 
προγραμμάτων αρμοδιότητας του τμήματος. 

ΙΔ. Ο Προϊστάμενος του τμήματος προγραμματισμού 
περιφερειακής ανάπτυξης 

1. Την εισήγηση και κατάρτιση προγραμμάτων τουρι¬ 
στικής ανάπτυξης. 

2. Την εισήγηση για τον προγραμματισμό των δρά¬ 
σεων του ΠΔΕ για το πρώην Υπουργείο Μακεδονίας 
και Θράκης. 

ΙΕ. Ο Προϊστάμενος του τμήματος αξιολόγησης, έγκρι¬ 
σης και ελέγχου επενδυτικών σχεδίων 

1. Τα διαβιβαστικά έγγραφα αρμοδιότητας του τμήματος 
προς το Εθνικό Τυπογραφείο, το Υπουργείο Αγροτικής 
Ανάπτυξης και άλλους δημόσιους και ιδιωτικούς φορείς. 

2. Κάθε είδους εισηγήσεις προς την Υφυπουργό Εσω¬ 
τερικών και Διοικητικής Ανασυγκρότησης, καθώς και 
διευκρινιστικά έγγραφα και αιτούμενα στατιστικά στοι¬ 
χεία προς τις αρμόδιες αρχές. 

ΙΣΤ. Ο Προϊστάμενος του τμήματος ενημέρωσης επεν¬ 
δυτών και επικοινωνίας 

1. Κάθε έγγραφο που αφορά στην παροχή πληρο¬ 
φοριών για την εφαρμογή των επενδυτικών νόμων και 
για το σύνολο των επενδυτικών προγραμμάτων που 
υλοποιούνται στην Ελλάδα. 

2. Κάθε έγγραφο που αφορά στη συλλογή και επεξερ¬ 
γασία στατιστικών στοιχείων των ιδιωτικών επενδύσεων 
αρμοδιότητας του υπουργείου. 

ΙΖ. Ο Προϊστάμενος του τμήματος εποπτείας της 
αγοράς 


1. Την αποστολή των στοιχείων των διενεργηθέντων 
ελέγχων στη Γενική Γραμματεία Βιομηχανίας. 

2. Κάθε έγγραφο που σχετίζεται με τον έλεγχο της 
τεχνικής τεκμηρίωσης των προϊόντων. 

ΙΗ. Ο Προϊστάμενος του τμήματος διεθνών θεμάτων 

1. Κάθε έγγραφο που αφορά στην επικοινωνία με δη¬ 
μόσιους και ιδιωτικούς φορείς για θέματα αρμοδιότητας 
του τμήματος. 

2. Κάθε έγγραφο που αφορά στην ενημέρωση πολιτών 
και φορέων στο χώρο ευθύνης του υπουργείου για την 
περιφερειακή ανάπτυξη και τις πολιτικές συνοχής. 

ΙΘ. Ο Προϊστάμενος του τμήματος παρευξείνιας συ¬ 
νεργασίας και απόδημου ελληνισμού 

1. Κάθε έγγραφο που αφορά την επικοινωνία με ομο- 
γενειακές οργανώσεις για θέματα αποδήμων. 

2. Την προετοιμασία των πρωτοκόλλων συνεργασίας 
με την Τράπεζα Εμπορίου και Ανάπτυξης Εύξεινου Πό¬ 
ντου, το Υπουργείο Εξωτερικών και το Διεθνή Οργανι¬ 
σμό Μετανάστευσης. 

Κ. Ο Προϊστάμενος του τμήματος διακρατικής συ¬ 
νεργασίας 

1. Κάθε έγγραφο που αφορά στο συντονισμό δράσεων 
συνεργασίας με τις χώρες της Βαλκανικής Χερσονήσου 
για θέματα αρμοδιότητας του τμήματος. 

2. Την παροχή στατιστικών στοιχείων σχετικά με τους 
δείκτες ποιότητας ζωής και τις μεταβλητές στις διασυ¬ 
νοριακές περιοχές. 

Άρθρο 4 

1. Οι εξουσιοδοτούμενοι με την παρούσα Απόφαση να 
υπογράφουν «Με εντολή Υφυπουργού» υποχρεούνται να 
ενημερώνουν τα ανώτερα ιεραρχικά κλιμάκια για κάθε 
σοβαρό κατά την κρίση τους θέμα της αρμοδιότητας 
τους και να προσκομίζουν σ’ αυτά τη σχετική αλληλο¬ 
γραφία πριν από την υπογραφή τους. 

2 Από την έναρξη ισχύος της παρούσας καταργείται κάθε 
προηγούμενη απόφαση που ρυθμίζει αντίστοιχα θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Νοεμβρίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΑΙΑ-ΤΣΑΡΟΥΧΑ 
-♦- 

Αριθμ. 10120/128638 (2) 

Ανάκληση μέρους της αριθμ. 157529/5-7-2011 (ΦΕΚ Β' 
1596) κοινής υπουργικής απόφασης μεταφοράς 
προσωπικού και σύστασης προσωποπαγών θέσε¬ 
ων στον Οργανισμό Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ., σύμφωνα με τις διατάξεις 
του Ν. 3895/2010. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τ ις διατάξεις: 

α) Των άρθρων 2 και 6 του Ν. 3895/2010 (ΦΕΚ Α' 206), 
«Κατάργηση και συγχώνευση υπηρεσιών, οργανισμών 
και φορέων του δημόσιου τομέα». 

β) Των άρθρων 2, 6 και 21 του Ν. 2690/1999 (ΦΕΚ Α' 
45) «Κύρωση του Κώδικα Διοικητικής Διαδικασίας και 
άλλες διατάξεις». 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του Π.δ. 63/2005 (ΦΕΚ Α 98). 

δ) Του Π.δ. 24/27-1-2015 (ΦΕΚ Α' 20) «Σύσταση και με- 
τονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων». 

ε) Του άρθρου 4 του Π.δ. 70/2015 (ΦΕΚ Α' 114). 

στ) Του Π.δ. 73/23-9-2015 (ΦΕΚ Α' 116), «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Την αριθμ. Υ 21/6-10-2015 (ΦΕΚ Β' 2144) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Εσωτερικών και Διοικητικής Ανασυγκρό¬ 
τησης, Χριστόφορο Βερναρδάκη». 

3. Την αριθμ. ΔΙΔΥ/Φ. 1.2/10010/6-4-2015 (ΦΕΚ Β' 635) 
απόφαση «Μεταβίβαση δικαιώματος υπογραφής «με 
εντολή Αναπληρωτή Υπουργού» στον Αναπληρωτή Γ ε¬ 
νικό Γ ραμματέα. 

4. Την αριθμ. Υ29/8-10-2015 (ΦΕΚ Β' 2168) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

5. Την αριθμ. ΔΙΠΙΔΔ/Β.10 Α.Ε./1/οικ. 26759/22-12-2010 
(ΦΕΚ Β' 1989) απόφαση του Υφυπουργού Εσωτερικών, 
Αποκέντρωσης και Ηλεκτρονικής Διακυβέρνησης, «Με¬ 
ταφορά προσωπικού των υπό κατάργηση και συγχώνευ¬ 
ση υπηρεσιών, οργανισμών και φορέων του δημοσίου 
τομέα του Ν. 3895/2010». 

6. Την αριθμ. 157529/5-7-2011 (ΦΕΚ Β' 1596) κοινή από¬ 
φαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης, Οικονομικών και Αγροτι¬ 
κής Ανάπτυξης και Τροφίμων, «Μεταφορά προσωπικού 
και σύσταση προσωποπαγών θέσεων στον Οργανισμό 
Πληρωμών και Ελέγχου Κοινοτικών Ενισχύσεων Προ¬ 
σανατολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ., 
σύμφωνα με τις διατάξεις του Ν. 3895/2010». 

7. Τις αριθμ. ΔΙΔΑΔ/Φ.34/35/οικ. 14888/24-5-2013, 
ΔΙΔΑΔ/Φ.34/42/οικ.33906/16-12-2013,ΔΙΔΑΔ/Φ.34/45/2843/ 
20-3-2014 (παρ. 4), ΔΙΔΑΔ/Φ.34/47/οικ.18161/18-7-2014 
και ΔΙΔΑΔ/Φ.34.1/86/οικ. 31792/8-12-2014 εγκυκλίους του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης σχετικά με τον έλεγχο νομιμότη¬ 
τας πτυχίων, πιστοποιητικών και λοιπών στοιχείων του 
προσωπικού μητρώου των υπαλλήλων. 

8. Το αριθμ. 103074/16-7-2014 έγγραφο του Ο.Π.Ε.Κ.Ε.Π.Ε. 
με τη διαβίβαση του φακέλου του Πετράκη Γεωργίου 
του Νικολάου, στον οποίο περιλαμβάνονται: 

α) Τα αριθμ. 56245/2-5-2014 και 132808/15-9-2014 έγ¬ 
γραφα του Ο.Π.Ε.Κ.Ε.Π.Ε. προς το Εθνικό και Καποδιστρι- 
ακό Πανεπιστήμιο Αθηνών για τον έλεγχο νομιμότητας 
του πτυχίου του ανωτέρω υπαλλήλου. 

β) Τα αριθμ. 383/14-5-2014 και 94/8-10-2014 έγγραφα 
του Εθνικού και Καποδιστριακού Πανεπιστημίου Αθη¬ 
νών, σύμφωνα με τα οποία βεβαιώνεται ότι ο εν λόγω 
υπάλληλος εισήχθη στο Τμήμα Γερμανικής Γλώσσας 
και Φιλολογίας το ακαδημαϊκό έτος 1987-1988 και δεν 
έχει ανακηρυχθεί πτυχιούχος διότι σύμφωνα με τα στοι¬ 
χεία που τηρούνται στο αρχείο της Γραμματείας του 
ανωτέρω Τμήματος, με τον ίδιο αριθμό που έχει πρω- 
τοκολληθεί το πτυχίο του εν λόγω υπαλλήλου έχει πρω- 
τοκολληθεί πτυχίο που απενεμήθη σε άλλο πτυχιούχο. 

γ) Το αριθμ. 89822/12-6-2014 έγγραφο του Ο.Π.Ε.Κ.Ε.Π.Ε. 
«Κλήση σε ακρόαση», με το οποίο ανακοίνωσε στον εν 


λόγω υπάλληλο ότι πρόκειται να ανακληθεί η πράξη 
διορισμού του και να καταγγελθεί η σύμβαση εργασί¬ 
ας του επειδή δεν επιβεβαιώθηκε η γνησιότητα και η 
ακρίβεια των αναγραφόμενων στο φωτοαντίγραφο του 
πτυχίου του και τον κάλεσε, σύμφωνα με το άρθρο 6 
του Κώδικα Διοικητικής Διαδικασίας (Ν. 2690/1999), να 
εκφράσει εγγράφως ή προφορικώς τις απόψεις του. 

δ) Το από 20-6-2014 πρακτικό συνεδρίασης ακρόα¬ 
σης του Ο.Π.Ε.Κ.Ε.Π.Ε. και τις κατατιθέμενες έγγραφες 
εξηγήσεις του ανωτέρω υπαλλήλου, από τις οποίες δεν 
προέκυψαν αδιαμφισβήτητα στοιχεία που να αναιρούν 
την κρίσιμη διαπίστωση ότι ο προαναφερόμενος τίτ¬ 
λος σπουδών προέρχεται από τον υπόψη υπάλληλο, ο 
οποίος χρησιμοποίησε αυτόν προκειμένου να επιτύχει 
τη μεταφορά του στον Ο.Π.Ε.Κ.Ε.Π.Ε. 

ε) Το αριθμ. 94874/23-6-2014 πόρισμα του Ο.Π.Ε.Κ.Ε.Π.Ε. 
επί της ακρόασης του ανωτέρω υπαλλήλου. 

στ) Το αριθμ. 94/1-7-2014 απόσπασμα πρακτικού του 
Υπηρεσιακού Συμβουλίου του Ο.Π.Ε.Κ.Ε.Π.Ε. 

9. Την αριθμ. 81712/28-5-2014 απόφαση του Ο.Π.Ε.Κ.Ε.Π.Ε. 
με την οποία έγινε αποδεκτή η παραίτηση του ανωτέρω 
υπαλλήλου. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Ο.Π.Ε.Κ.Ε.Π.Ε. και του κρατικού προϋπολογισμού. 

11. Την αριθμ. 9572760792/28-5-2014 Βεβαίωση Δια¬ 
γραφής από το Μητρώο Μισθοδοτούμενων Ελληνικού 
Δημοσίου, αποφασίζουμε: 

1. Ανακαλούμε την αριθμ. 157529/5-7-2011 κοινή υπουρ¬ 
γική απόφαση, κατά το μέρος αυτής που αφορά τη 
μεταφορά και την τοποθέτηση σε συσταθείσα με την 
αυτή απόφαση προσωποπαγή θέση με την ίδια σχέση 
εργασίας του πρώην υπαλλήλου της υπό εκκαθάριση 
εταιρείας «ΑΓΡΟΓΗ Α.Ε.» Πετράκη Γεωργίου του Νικο¬ 
λάου, κλάδου ΠΕ9 Διοικητικού-Οικονομικού με σχέση 
εργασίας ιδιωτικού δικαίου αορίστου χρόνου, στον Ορ¬ 
γανισμό Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ. 

2. Κατά τα λοιπά ισχύει η αριθμ. 157529/5-7-2011 κοινή 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2015 

Με εντολή Αναπληρωτή Υπουργού 
Εσωτερικών και Διοικητικής Ανασυγκρότησης 
Ο Αναπληρωτής Γ ενικός Γ ραμματέας 
ΔΗΜΗΤΡΙΟΣ ΤΣΟΥΚΑΛΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΤΡΟΦΙΜΩΝ 

ΓΕΩΡΓΙΟΣ ΧΟΥΛΙΑΡΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. οικ.224398 (3) 

Έγκριση εργασίας νυχτερινής, Κυριακών και εξαιρέσι¬ 
μων ημερών των υπαλλήλων της Δ/νσης Ελέγχου 
Συντήρησης Έργων της Περιφέρειας Αττικής, έως 
και τον Δεκέμβριο 2015. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 

της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/τ. Α77-6-2010). 

2. Τις διατάξεις του άρθρου 20 του Ν. 4024/2011 (ΦΕΚ 
226/τ. Α'/27-10-2011) «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015», όπως αντικα- 
ταστάθηκαν με τις διατάξεις του αρ. 176 παρ. 1 του 
Ν. 4261/2014 (ΦΕΚ Α' 107/05.05.2014). 

3. Τις διατάξεις του αρ. 29 του Ν. 3528/2007 

4. Τις διατάξεις του άρθρου 25 παρ. 7 του Ν. 2738/1999 
(ΦΕΚ 180/τ. Α'). 

5. Τις διατάξεις της με αριθ. 44403/20-10-2011 απόφα¬ 
σης του Υπουργού Εσωτερικών, με την οποία εγκρίθη- 
κε η τροποποίηση του Π.δ. 145/2010 «Οργανισμός της 
Περιφέρειας Αττικής» (ΦΕΚ 2494/τ. Β'/4-11-2011, όπως 
διορθώθηκε με το ΦΕΚ 2822/τ. Β'/14-12-2011). 

6. Την υπ’ αριθ. οικ.2/78400/0022/14-11-2011 (ΑΔΑ: 
4577Η-5ΕΤ) εγκύκλιο του Γενικού Λογιστηρίου του 
Κράτους αναφορικά με την παροχή οδηγιών για την 
εφαρμογή των διατάξεων του Δεύτερου Κεφαλαίου του 
Ν. 4024/2011 (ΦΕΚ 226/τ. Α'). 

7. Την υπ’ αριθ. οικ.17480/9512/04.03.2015 απόφαση της 
ασκούσας καθήκοντα Γ.Γ. της Αποκεντρωμένης Διοί¬ 
κησης Αττικής, περί καθορισμού του ωραρίου εργα¬ 
σίας σε 24ωρη βάση καθώς και κατά τις Κυριακές και 
εξαιρέσιμες ημέρες των υπαλλήλων που εργάζονται 
σε διάφορες υπηρεσίες της Περιφέρειας Αττικής (ΦΕΚ 
457 Β'/26.03.2015). 

8. Το υπ’ αριθ. οικ.1648/2.1.3/23.10.2015 έγγραφο της 
Δ/νοης Ελέγχου Συντήρησης Έργων με τον συν/νο Πί¬ 
νακα, στα οποία δηλώνεται η ανάγκη εργασίας νυκτερι¬ 
νής, Κυριακών και εξαιρέσιμων ημερών των υπαλλήλων 
της εν λόγω Δ/νσης για το έτος 2015 και αναλύονται 
οι λόγοι καθώς και οι απαιτούμενες ώρες. 

Συγκεκριμένα αναφέρεται ότι οι εν λόγω υπάλληλοι 
θα απασχοληθούν μεταξύ άλλων, με αποχιονισμούς, 
κατολισθήσεις, επούλωση λάκκων, συντήρηση οδο¬ 
στρώματος, καθώς και με τον νυκτερινό έλεγχο των 
δικτύων ηλεκτροφωτισμού. 

9. Το γεγονός ότι για την κάλυψη των προαναφερ- 
θεισών αναγκών έχει προβλεφθεί πίστωση για το 
έτος 2015, συνολικού ποσού 245.198,59 €, στον φορέα 
01072 και ΚΑΕ 051201, ο οποίος αφορά τις υπηρεσί¬ 
ες Κεντρικού Τομέα Αθηνών, σύμφωνα με το υπ’ αριθ. 
166867/06.10.2015 έγγραφο της Δ/νσης Οικονομικών της 
Περιφέρειας Αττικής. 

10. Το γεγονός ότι από την εφαρμογή της απόφα¬ 
σης αυτής προκαλείται δαπάνη, έως και τον Δεκέμ¬ 
βριο 2015, ύψους 3.100,00 €, σύμφωνα με το υπ’ αριθ. 
οικ.209250/15/30.10.2015 έγγραφο του Τμήματος Μισθο¬ 
δοσίας, το οποίο θα καλυφθεί από τις εγκεκριμένες 
πιστώσεις του φορέα 01072 και ΚΑΕ 051201 του προϋ¬ 
πολογισμού της Περιφέρειας Αττικής, έτους 2015, απο¬ 
φασίζουμε: 

Εγκρίνουμε την εργασία νυκτερινή, Κυριακών και εξαι¬ 
ρέσιμων ημερών προς συμπλήρωση της υποχρεωτικής 
εβδομαδιαίας εργασίας ή/και καθ’ υπέρβαση αυτής για 
τους υπαλλήλους της Δ/νσης Ελέγχου Συντήρησης'Ερ- 
γων της Περιφέρειας Αττικής, έως και 31-12-2015, ως 
ακολούθως: 


ΑΡΙΘΜΟΣ 

ΥΠΑΛΛΗΛΩΝ 

ΑΡΙΘΜΟΣ ΩΡΩΝ 
ΕΡΓΑΣΙΑΣ ΚΑΤΑ 
ΤΙΣ ΕΞ. ΗΜΕΡΕΣ 
ΚΑΙ ΝΥΧΤΕΡΙΝΕΣ 
ΩΡΕΣ, ΠΡΟΣ 
ΣΥΜΠΛΗΡΩΣΗ 

ΚΑΙ ΚΑΘ’ 
ΥΠΕΡΒΑΣΗ ΤΗΣ 
ΥΠΟΧΡΕΩΤΙΚΗΣ 
ΕΒΔΟΜΑΔΙΑΙΑΣ 
ΕΡΓΑΣΙΑΣ, ΕΩΣ ΚΑΙ 
31/12/2015 

ΣΥΝΟΛΙΚΗ 
ΑΜΟΙΒΗ ΓΙΑ 
ΕΡΓΑΣΙΑ ΚΑΤΑ 
ΤΙΣ ΕΞ. ΗΜΕΡΕΣ 
ΚΑΙ ΝΥΧΤΕΡΙΝΕΣ 
ΩΡΕΣ, ΠΡΟΣ 
ΣΥΜΠΛΗΡΩΣΗ 
ΚΑΙ ΚΑΘ’ 
ΥΠΕΡΒΑΣΗ ΤΗΣ 
ΥΠΟΧΡΕΩΤΙΚΗΣ 
ΕΒΔΟΜΑΔΙΑΙΑΣ 
ΕΡΓΑΣΙΑΣ, ΕΩΣ 
ΚΑΙ 31/12/2015 

14 

448 

3.100,00 € 


Ειδικά, στην καθ’ υπέρβαση εργασία, οι ώρες νυκτε¬ 
ρινής, Κυριακών και εξαιρέσιμων ημερών δεν μπορεί να 
υπερβαίνουν τις ενενήντα έξι (96) ώρες κατά περίπτωση 
κατά το δεύτερο εξάμηνο του έτους. 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2015 

Η Περιφερειάρχης 
ΕΙΡΗΝΗ ΔΟΥΡΟΥ 
-♦- 

Αριθμ. 7025 (4) 

Αναθεώρηση Αδειας Λειτουργίας Μονάδας Φροντίδας 
Ηλικιωμένων (ΜΦΗ) με τον διακριτικό τίτλο «ΕΥ ΓΗΡΑΣ». 

Ο ΑΝΤΙΠΕΡΙΦΕΡΕΙΑΡΧΗΣ ΒΟΡΕΙΟΥ ΤΟΜΕΑ ΑΘΗΝΩΝ 

Έχοντας υπόψη: 

1. Τις διατάξεις του άρθρου 160 του Ν. 3852/2010 (ΦΕΚ 
87/7-6-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

2. Τις διατάξεις του Π.δ. 145/27-12-2010 (ΦΕΚ 238/ 
27-12-2010) «Οργανισμός της Περιφέρειας Αττικής», όπως 
τροποποιήθηκε με τις διατάξεις του υπ’ αριθ. 44403/ 
20-10-2011 (ΦΕΚ 2494/4-11-2011) «Εγκριση Τροποποίησης 
του Οργανισμού Εσωτερικής Υπηρεσίας της Περιφέ¬ 
ρειας Αττικής», διορθώθηκε και ισχύει ΦΕΚ 2822/Β7 
14-12-2011. 

3. Την υπ’ αριθ. οικ. 177070/10-09-2014 (ΦΕΚ 2542/Β7 
24-09-2014) Απόφαση Περιφερειάρχη Αττικής «Ανάθεση - 
Μεταβίβαση Αρμοδιοτήτων στους Αντιπεριφερειάρχες». 

4. Τις διατάξεις του Ν. 2345/1995 «Οργανωμένες Υπη¬ 
ρεσίες Παροχής Προστασίας από φορείς Κοιν. Πρόνοιας 
και άλλες διατάξεις» ( ΦΕΚ 213/95 τ. Α'). 

5. Τις διατάξεις των Υπ. Αποφάσεων: 

α) Π4β/οικ3176/1996, ΦΕΚ 455/τ. Β'/14-6-1996 «Προϋ¬ 
ποθέσεις Ίδρυσης και Λειτουργίας ΜΦΗ από ιδιώτες 
(κερδοσκοπικού χαρακτήρα) και 

β) Π4β/οικ4690/1996, ΦΕΚ 833/τ. Β'/11-9-1996 «Προϋπο- 
θέσεις'Ιδρυσης και Λειτουργίας ΜΦΗ μη κερδοσκοπικού 
χαρακτήρα (ΜΦΗ-ΜΚ)» του Υπουργείου Υγείας - Πρό¬ 
νοιας, όπως τροποποιήθηκαν και συμπληρώθηκαν με 
τις διατάξεις της υπ. απόφασης Π1 γ/οικ81551/2007, ΦΕΚ 
1136/τ. Β'/6-7-2007. 

6. Τις διατάξεις της υπ. απόφασης Π1 γ/οικΐ29673/2009, 
ΦΕΚ 2190/τ. Β'/2-10-2009 «Τροποποίηση και Συμπλήρωση 
της Π1 γ/οικδΐ551/2007, ΦΕΚ 1136/τ. Β76-7-2007. 

7. Τις διατάξεις της υπ. απόφασης Π1γ/οικ80794/2011, 
ΦΕΚ 1736/τ. Β'/3-8-2011 τροποποίηση των σχετ. (5) και (6). 

8. Τ ις διατάξεις της υπ. απόφασης Δ27/οικ7603/329/ 
15-03-2013, ΦΕΚ 745/Β"/01 -04-2013 «Τροποποίηση της 
Π1β/οικ81551/25-06-2007». 

9. Τις διατάξεις των Ν. 3242/2004 (ΦΕΚ 102/Α72004) 
«Ρυθμίσεις για την οργάνωση και λειτουργία της Κυ¬ 
βέρνησης, τη διοικητική διαδικασία και τους ΟΤΑ» και 
Ν. 3448/2006 (ΦΕΚ 57/Α72006) «Για την περαιτέρω χρήση 
πληροφοριών του δημοσίου τομέα και τη ρύθμιση θεμά¬ 
των αρμοδιότητας Υπουργείου Εσωτερικών», σύμφωνα 
με τις οποίες η Υπηρεσία μας προέβει στην αυτεπάγ- 
γελτη αναζήτηση δικαιολογητικών. 

10. Τις διατάξεις του Ν. 3844/2010, ΦΕΚ 63/Α73-5-2010 
«Προσαρμογή της Ελληνικής Νομοθεσίας στην Οδηγία 
2006/123/ΕΚ του Ευρωπαϊκού Κοινοβουλίου και του Συμ¬ 
βουλίου της Ευρωπαϊκής Ένωσης. 

11. Τις διατάξεις της ΥΑ ΔΙΑΔΠ/ΦΑ 22/19222 Υπ. Εσω¬ 
τερικών, σε εκτέλεση του αρ. 6 του Ν. 3844/2010, ΦΕΚ 
63/Α73-5-2010. 

12. Τις διατάξεις της υπ. απόφασης ΑΔΑ: 457ΡΘ-2ΡΛ, 
αριθ. πρωτ. ΠΙγ/ΓΠ οικ123831/9-11-2011, ΦΕΚ 266/Β72011 
του Υπουργείου Υγείας και Κοινωνικής Αλληλεγγύης 
«Περί διεκπεραίωση και μέσω ΕΚΕ της διαδικασίας χο¬ 
ρήγησης άδειας ίδρυσης, λειτουργίας και αναθεώρησης 
των ΜΦΗ σε εκτέλεση των διατάξεων του Ν. 3844/2010». 

13. Τις διατάξεις της ΥΑ Δ27/οικ.29273/1339/30-9-2013 
(ΦΕΚ 2562/Β711-10-2013), Υπουργείου Εργασίας Κοινωνι¬ 
κής Ασφάλισης και Πρόνοιας, περί παράτασης του χρό¬ 
νου χορήγησης άδειας ίδρυσης και άδειας λειτουργίας 
στις ΜΦΗ που αδειοδοτούνται βάσει των ρυθμίσεων του 
αρ. 14 της Π1γ/οικ81551/2007, ΦΕΚ 1136/τ. Β76-7-2007, 


όπως τροποποιήθηκαν και ισχύουν με την ΥΑ Γ.Π. Δ22/ 
οικ.40739/1703/12-11-2014, ΦΕΚ 3198/Β727-11 -2014. 

14. Τ ις διατάξεις της Πράξης Νομοθετικού Περιεχομέ¬ 
νου ΦΕΚ 256/Α/31 -12-2012, Κεφ. Α', Υπουργείο Εσωτερι¬ 
κών, Ζητήματα Αρμοδιοτήτων των άρθρων 94, 95 και 
204 του Ν. 3852/2010. 

15. Την υπ’ αριθ. 59116/11-9-1981 απόφαση χορήγησης 
άδειας λειτουργίας στη Μονάδα Φροντίδας Ηλικιωμέ¬ 
νων με τον διακριτικό τίτλο «ΕΥ ΓΗΡΑΣ», ιδιοκτησίας 
Ευαγγελίας Προσαλίκα για το κτίριο της οδού όπως 
τροποποιήθηκε με την 8588//07/9-1-2008 (ΦΕΚ 133/ 
Β72008) απόφασή μας. 

16. Την υπ’ αριθ. 6421/7-8-2015 αίτηση της ΤΣΟΥΔΗ 
Αννας με τα νόμιμα δικαιολογητικά τα οποία εμπεριέ¬ 
χονται στον φάκελο, αποφασίζουμε: 

Αναθεωρούμε την υπ’ αριθ. 8588/07/9-1-2008 απόφαση 
μας λόγω μεταβολής του ιδιοκτησιακού καθεστώτος της 
Μονάδας. Η Μονάδα στο εξής και δια της παρούσης θα 
λειτουργεί υπό την ευθύνη της ΤΣΟΥΔΗ Αννας. Κατά τα 
λοιπά ισχύει η υπ’ αριθ. 8588/07/9-1-2008 απόφασή μας. 

Η επιχείρηση υποχρεούται να προσλάβει το απαραίτη¬ 
το προσωπικό σύμφωνα με τις διατάξεις των σχετικών 
υπουργικών αποφάσεων. Επίσης υποχρεούται να επιτρέ¬ 
πει τον έλεγχο από το αρμόδιο όργανο της εποπτεύου- 
σας Αρχής, σύμφωνα με τις διατάξεις του Ν. 2345/1995. 

Οποιαδήποτε παρέκκλιση ή μη συμμόρφωση προς τις 
ρυθμίσεις των σχετικών υπουργικών αποφάσεων που 
διέπουν την ίδρυση και την λειτουργία ΜΦΗ, συνεπάγε¬ 
ται την άρση της άδειας ίδρυσης και λειτουργίας της 
εν λόγω επιχείρησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αγία Παρασκευή, 1 Οκτωβρίου 2015 

Ο Αντιπεριφερειάρχης 
ΓΕΩΡΓΙΟΣ ΚΑΡΑΜΕΡΟΣ 

